ד"ר אילנה האס עלתה מדנמרק לישראל בגיל 14. היא למדה רפואה בטכניון בחיפה, לאחר מכן התמחתה בכירורגיה כללית בבית החולים מאיר. כבר כשסיימה את ההתמחות ידעה שהתחום בו תרצה לעסוק הוא כירורגיית השד, שהוא התחום העיקרי בוא היא עוסקת כיום. היא סגנית מנהלת המחלקה בכירורגיה א' בבית חולים מאיר, ובתוך המחלקה היא עוסקת בעיקר בכירורגיית שד.
"כמו כל מחלקה לכירורגיה כללית אנחנו מקבלים גם חולים מהמיון וגם כירורגיה דחופה כמו טראומות, אפנדיציט, דלקת בכיס מרה, דלקת מעי הגס, חסימות מעיים ועוד", אומרת ד"ר האס. "בנוסף אנחנו מטפלים בחולים מתוכננים שזה למשל כירורגיה של השד, סרטן מעי הגס, ניתוחים בריאטרים ועוד".